Diari Oficial de la Generalitat Valenciana


Sumari del DOGV 8355, del 06-08-2018 (2018/7472)

Informació pública de la sol·licitud d'ampliació de l'explotació de recursos de la secció A) de la Llei de mines denominada «Cova Negra II», núm. RCA 819, amb emplaçament en el terme municipal de Dénia (Alacant). Expedient número MIVARI/2017/76/03.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8355

Data del DOGV
:   06-08-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/7472


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'ampliació de l'explotació de recursos de la secció A) de la Llei de mines denominada «Cova Negra II», núm. RCA 819, amb emplaçament en el terme municipal de Dénia (Alacant). Expedient número MIVARI/2017/76/03. [2018/7472]  
De conformitat amb el que s'estableix en l'article 36 de la Llei 21/2013, de 9 de desembre, d'avaluació ambiental, i en el Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, se sotmet a informació pública el projecte d'explotació, l'estudi d'impacte ambiental i el pla de restauració per a l'ampliació de l'explotació de recursos de la secció A) de la Llei de mines denominada «Cova Negra II», núm. RCA 819, inclosos en l'expedient MIVARI/2017/76/03 instruït pel Servei Territorial d'Indústria i Energia d'Alacant, que ha sigut iniciat a instàncies de la societat Minera de Extracción de Áridos Zona Garganta, SL, CIF: T43017080.  
  
El projecte esmentat està sotmés al procediment d'avaluació d'impacte ambiental ordinària de la secció primera del capítol II del títol II de l'esmentada Llei 21/2013, per a la formulació de la declaració d'impacte ambiental, en estar inclòs en l'apartat 3 de l'annex I del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, lletra A, «Extracció de minerals no metàl·lics ni energètics».  
  
  
- Promotor: Minera de Extracción de Áridos Zona Garganta, SL. CIF: K88707357.  
- Òrgan substantiu: Servei Territorial d'Indústria i Energia d'Alacant.  
- Denominació dels projectes: Projecte d'explotació, pla de restauració integral, estudi d'impacte ambiental i estudi d'integració paisatgística per a l'ampliació de l'explotació de recursos minerals de la secció A) de la Llei de mines denominada «Cova Negra II», núm. RCA 819.  
  
- Emplaçament del projecte: parcel·la 251 i 252 del polígon 14 del cadastre de rústica del terme municipal de Dénia, província d'Alacant.  
  
  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les al·legacions o observacions pertinents en el Servei Territorial d'Indústria i Energia d'Alacant, els projectes estaran exposats per a la seua consulta en la pàgina web de la Conselleria d'Economia Sostenible, Sectors Productius, Comerç i Treball en l'adreça electrònica següent:   
  
http://www.indi.gva.es/web/energia/informacion-publica.  
  
Alacant, 17 de juliol de 2018.- El cap del servei territorial d'Indústria i Energia: Matías P. Mas Gisbert.